Amber Grid
AB Amber Grid ir Lietuvas uzņēmums, kas nodarbojas ar dabasgāzes transportēšanu un infrastruktūras uzturēšanu. Tas ir dibināts 2013. gadā, atdaloties no Lietuvos Dujos. Galvenais birojs atrodas Viļņā. AB Amber Grid akcijas tiek kotētas biržā Nasdaq Vilnius (kods AMG1L) un iekļautas Baltijas Otrajā sarakstā. Uzņēmuma lielākais īpašnieks ir Lietuvas valstij piederošs uzņēmums UAB EPSO-G (96,58 %). Mazajiem akcionāriem pieder 3,42 % akciju.